Document ID: /roh_data/filtered/fineweb-2-filterrobots_roh.jsonl.gz/21511

Il plevon William Booth ha fundà l’armada dal salit l'onn 1865 a Londra. Cura ch’el ha decidì che mintgina da sias baselgias duai posseder in’atgna brass band na sminava anc nagin tge influenza che quai vegn ad avair en la cultura da musica da sturs.
Oz san ins che quella è stada enorma. Quai cunzunt perquai che l’armada dal salit han sco emprims insumma promovì e scolà musicists. Il resultat: Blers buns musicists ma era cumponists che han marcà la scena enfin oz.
En l’Instrumentala dad oz pudais Vus sa laschar persvader da las abilitads ord las retschas da l’armada dal salit.
L’emissiun preschenta furmaziuns da brass, armonias, fanfaras, musicas militaras, furmaziuns pitschnas ed auter pli.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.